05/09/2014 | Administración LocalMunicipal
Santiso
Anuncio de aprobación de bases da convocatoria pública de axudas para o fomento da natalidade neste concello durante a anualidade 2014

Anuncio de aprobación bases da convocatoria pública de axudas para o fomento da natalidade neste concello durante a anualidade 2014. A Xunta de Goberno Local, en sesión celebrada en data 22 de agosto de 2014, aprobou as seguintes bases, o cal se fai público para xeral coñecemento e para que presenten as solicitudes no prazo establecido na base 5.ª. << BASES QUE REXERÁN A CONVOCATORIA PÚBLICA DE AXUDAS PARA O FOMENTO DA NATALIDADE NESTE CONCELLO DURANTE A ANUALIDADE 2014 1.ª.–OBXECTO. O obxecto das presentes bases é regular a concesión de axudas para o fomento da natalidade neste concello durante a anualidade 2014. A concesión destas axudas estará suxeita a dipoñibilidade orzamentaria.2.ª.–BENEFICIARIOS. Poderán solicitar estas axudas os proxenitores, xa sexan casados, parellas de feito ou familias monoparentais que teñan fillos, así como os adoptantes de nenos/as. Os nacementos ou adopcións subvencionados serán os producidos entre o 1 de xaneiro e o 31 de decembro de 2014.3.ª.–REQUISITOS PARA A CONCESIÓN DA SUBVENCIÓN.1. Dará lugar ó recoñecemento da subvención cada nacemento que teña lugar ou cada adopción que se formalice polos beneficiarios sinalados no artigo anterior.2. Será requisito imprescindible para o recoñecemento da subvención que alomenos un dos proxenitores ou adoptantes resida no municipio con carácter efectivo e acreditativo cunha antigüidade mínima dun ano anterior á data do nacemento ou adopción. Esta circunstancia será comprobada de oficio por esta Administración.3. Será requisito para o pago efectivo da axuda que o recén nacido se empadroase por primeira vez no mesmo municipio e domicilio que os beneficiarios. No caso de adopción, que no prazo dun mes a contar dende a Resolución Xudicial sexa inscrito/a no padrón de habitantes deste Concello, no domicilio do adoptante. Estas circunstancias serán comprobadas de oficio por esta Administración.4.ª.–CONTÍA DAS AXUDAS. O importe por cada nacemento ou adopción será de 600 €. 5.ª.–PROCEDEMENTO.1) As solicitudes presentaranse no Rexistro Xeral ata o 15 de xaneiro do 2015 polos nacementos ou adopcións que tivesen lugar no ano natural anterior. Ás mesmas deberá acompañarse a seguinte documentación: – Copia cotexada da Resolución Xudicial, no caso de adopcións. – Número de conta corrente bancaria onde se efectuará o ingreso. O resto das circunstancias serán comprobadas de oficio por esta Administración.2) Unha vez finalizado o prazo de presentación de solicitudes e comprobados os datos subministrados dictarase a correspondente proposta de resolución de concesión ou denegación debidamente motivada das solicitudes presentadas, xunto con toda a documentación remitirase á Xunta de Goberno Local a fin de que este órgano, previo informe de fiscalización da Intervención, dicte a resolución definitiva.6.ª.–RESPONSABILIDADES. Calquera falsidade que se detecte dará lugar ao non recoñecemento da axuda ou, no caso de habela percibido xa, á devolución da mesma cos intereses legais correspondentes, independentemente das responsabilidades administrativas, civís ou penais que se puidesen esixir.7.ª.–COMPATIBILIDADES. Estas axudas serán compatibles coas que poidan obterse dos organismos oficiais do Estado, da Comunidade Autónoma, da provincia ou da comarca.8.ª.–DIPOSICIÓN FINAL. Para o non regulado nestas bases estarase ao disposto na Lei 38/2003, do 17 de novembro, xeral de subvencións.>> Santiso, 25 de agosto de 2014. O alcalde Asdo.: Manuel Adán López